
58   DR.30.11.2015 

 

 
 

Program Khusus. Kanak-kanak penting kepada kita kerana mereka adalah kelompok 
generasi penerus kepada kita. Kalau kita lihat dalam bajet ini, sebanyak RM77.5 juta 
diperuntukkan dan ia nampaknya ada penambahan sedikit berbanding dengan tahun lalu. 
Sudah tentu bajet ini saya difahamkan, akan digunakan untuk perkhidmatan perlindungan, 
pemeliharaan, pemulihan dan juga beberapa program lain termasuk dalam pembangunan 
berkaitan dengan kanak-kanak. Kalau kita lihat statistik kementerian ini bagi tahun 2013, 
kanak-kanak memerlukan perlindungan, kalau kita tengok dari segi jumlahnya adalah lebih 
kurang dalam 246 orang. 

[Timbalan Yang di-Pertua (Datuk Haji Ismail bin Haji Mohamed Said) 
mempengerusikan Jawatankuasa] 

Ini yang didaftar yang saya difahamkan bagi statistik 2013. Kanak-kanak yang 
memerlukan pemeliharaan dan perlindungan pula, lebih kurang 4,119 orang.  

■1600 

Kanak-kanak yang terlibat dengan jenayah ada lebih kurang 5,584 orang yang 
tidak terkawal. Manakala kanak-kanak yang tidak terkawal lebih kurang 635 orang. Ini 
angka yang didaftarkan, barangkali dan tentu ada lagi jumlah kalau kira yang lain-lain. Akan 
tetapi sama ada angka ini tepat atau tidak Yang Berhormat Menteri, minta menjelaskannya 
nanti. Jika kita melihat statistik ini, ia memang agak tinggi. Di sini ialah kanak-kanak yang 
terlibat dengan jenayah iaitu seramai lebih kurang 5,584 orang tadi. Kalau kita lihat 
daripada segi negeri pula, saya difahamkan jumlah Johor, Selangor dan Kedah. Ini 
merekodkan jumlah tertinggi berbanding dengan negeri-negeri lain iaitu Johor 805 orang, 
Selangor 773 orang dan 644 orang bagi negeri Kedah. 

Daripada segi jenis kesalahan, kalau kita hendak teliti. Kes jenayah yang tinggi 
dilakukan adalah yang bersabit dengan harta benda dan tidak terkecuali juga terlibat 
dengan kes-kes jenayah ini. Keadaan ini amat membimbangkan kita dan sudah tentu jika 
kita tidak membendungnya, ia boleh menular dan cukup memberikan kesan besar kepada 
kita dalam segala aspek.  

Soalnya apakah kementerian ada membuat kajian dan saya percaya mungkin ada. 
Apakah faktor sebenar yang menyebabkan kes-kes ini berlaku dan kenapa ia melibatkan 
kanak-kanak, adakah berpunca disebabkan masalah keluarga, terbiar atau di kalangan 
kanak-kanak yang tidak ada ibu bapa? Maksudnya mungkin ibu bapanya mungkin sudah 
meninggal dan sebagainya.  

Kemudian, sejauh manakah tahap pemuliharaan yang diberikan kepada kanak-
kanak malang ini dan apakah bentuk-bentuk program ataupun rumah-rumah yang telah 
disediakan untuk mereka? Saya juga mahu mendapatkan penjelasan daripada 
kementerian, bagaimana perancangan kementerian untuk menurunkan jumlah yang kita 
lihat begitu banyak ini? Bayangkanlah Ahli-ahli Yang Berhormat, kanak-kanak yang sekecil 
ini telah pun mula terlibat dengan jenayah dadah dan sebagainya dan apakah akan terjadi 
kepada mereka dan masa depan mereka?  

Saya juga hendak menyentuh perkara yang berkaitan dengan Butiran 041000 – 
Kurang Upaya. Peruntukan ini akan digunakan untuk perkhidmatan, pemulihan serta 
perlindungan, pemeliharaan dan juga pembangunan bagi meningkatkan kesejahteraan dan 
pengintegrasian Orang Kurang Upaya (OKU) dalam masyarakat. Saya juga hendak merujuk 
kepada statistik 2013. Kalau mengikut statistik tersebut, ia menunjukkan lebih daripada 
494,074 orang yang kelainan upaya yang telah berdaftar dengan Jabatan Kebajikan 
Masyarakat. Ini rekod yang didaftarkan berasaskan kepada angka 2013. Sama ada kurang 
atau tidak, saya tidak ada angka berikutnya. Cuma, saya hendak tahu apakah jumlah terkini 
yang direkodkan oleh kementerian dan berdaftar di bawah Jabatan Kebajikan Masyarakat? 
Kalau boleh minta juga di dalam kawasan saya di Parlimen Lenggong.  

Berdasarkan rekod di Jabatan Tenaga Kerja di Semenanjung Malaysia, setakat 
Disember 2014 hanya 4,147 orang OKU berjaya mendapatkan pekerjaan dan ditempatkan 
di pelbagai sektor pekerjaan. Ini rekod tahun 2014. Daripada jumlah itu, kita juga mendapati 
bahawa lebih kurang 3,741 orang direkodkan sedang berkhidmat sebagai penjawat awam 



Program Khusus. Kanak-kanak penting kepada kita kerana mereka adalah kelompok generasi penerus kepada kita. Kalau kita lihat dalam bajet ini, sebanyak RM77.5 juta diperuntukkan dan ia nampaknya ada penambahan sedikit berbanding dengan tahun lalu. Sudah tentu bajet ini saya difahamkan, akan digunakan untuk perkhidmatan perlindungan, pemeliharaan, pemulihan dan juga beberapa program lain termasuk dalam pembangunan berkaitan dengan kanak-kanak. Kalau kita lihat statistik kementerian ini bagi tahun 2013, kanak-kanak memerlukan perlindungan, kalau kita tengok dari segi jumlahnya adalah lebih kurang dalam 246 orang. [Timbalan Yang di-Pertua (Datuk Haji Ismail bin Haji Mohamed Said) mempengerusikan Jawatankuasa]. Ini yang didaftar yang saya difahamkan bagi statistik 2013. Kanak-kanak yang memerlukan pemeliharaan dan perlindungan pula, lebih kurang 4,119 orang. #1600. Kanak-kanak yang terlibat dengan jenayah ada lebih kurang 5,584 orang yang tidak terkawal. Manakala kanak-kanak yang tidak terkawal lebih kurang 635 orang. Ini angka yang didaftarkan, barangkali dan tentu ada lagi jumlah kalau kira yang lain-lain. Akan tetapi sama ada angka ini tepat atau tidak Yang Berhormat Menteri, minta menjelaskannya nanti. Jika kita melihat statistik ini, ia memang agak tinggi. Di sini ialah kanak-kanak yang terlibat dengan jenayah iaitu seramai lebih kurang 5,584 orang tadi. Kalau kita lihat daripada segi negeri pula, saya difahamkan jumlah Johor, Selangor dan Kedah. Ini merekodkan jumlah tertinggi berbanding dengan negeri-negeri lain iaitu Johor 805 orang, Selangor 773 orang dan 644 orang bagi negeri Kedah. Daripada segi jenis kesalahan, kalau kita hendak teliti. Kes jenayah yang tinggi dilakukan adalah yang bersabit dengan harta benda dan tidak terkecuali juga terlibat dengan kes-kes jenayah ini. Keadaan ini amat membimbangkan kita dan sudah tentu jika kita tidak membendungnya, ia boleh menular dan cukup memberikan kesan besar kepada kita dalam segala aspek. Soalnya apakah kementerian ada membuat kajian dan saya percaya mungkin ada. Apakah faktor sebenar yang menyebabkan kes-kes ini berlaku dan kenapa ia melibatkan kanak-kanak, adakah berpunca disebabkan masalah keluarga, terbiar atau di kalangan kanak-kanak yang tidak ada ibu bapa? Maksudnya mungkin ibu bapanya mungkin sudah meninggal dan sebagainya. Kemudian, sejauh manakah tahap pemuliharaan yang diberikan kepada kanak- kanak malang ini dan apakah bentuk-bentuk program ataupun rumah-rumah yang telah disediakan untuk mereka? Saya juga mahu mendapatkan penjelasan daripada kementerian, bagaimana perancangan kementerian untuk menurunkan jumlah yang kita lihat begitu banyak ini? Bayangkanlah Ahli-ahli Yang Berhormat, kanak-kanak yang sekecil ini telah pun mula terlibat dengan jenayah dadah dan sebagainya dan apakah akan terjadi kepada mereka dan masa depan mereka?. Saya juga hendak menyentuh perkara yang berkaitan dengan Butiran 041000- Kurang Upaya. Peruntukan ini akan digunakan untuk perkhidmatan, pemulihan serta perlindungan, pemeliharaan dan juga pembangunan bagi meningkatkan kesejahteraan dan pengintegrasian Orang Kurang Upaya (OKU) dalam masyarakat. Saya juga hendak merujuk kepada statistik 2013. Kalau mengikut statistik tersebut, ia menunjukkan lebih daripada 494,074 orang yang kelainan upaya yang telah berdaftar dengan Jabatan Kebajikan Masyarakat. Ini rekod yang didaftarkan berasaskan kepada angka 2013. Sama ada kurang atau tidak, saya tidak ada angka berikutnya. Cuma, saya hendak tahu apakah jumlah terkini yang direkodkan oleh kementerian dan berdaftar di bawah Jabatan Kebajikan Masyarakat? Kalau boleh minta juga di dalam kawasan saya di Parlimen Lenggong. Berdasarkan rekod di Jabatan Tenaga Kerja di Semenanjung Malaysia, setakat Disember 2014 hanya 4,147 orang OKU berjaya mendapatkan pekerjaan dan ditempatkan di pelbagai sektor pekerjaan. Ini rekod tahun 2014. Daripada jumlah itu, kita juga mendapati bahawa lebih kurang 3,741 orang direkodkan sedang berkhidmat sebagai penjawat awam.